b"\n_START_ARTICLE_\nStrong Island\n_START_SECTION_\nHandling\n_START_PARAGRAPH_\n'Strong Island' er en familiekr\xc3\xb8nike fortalt p\xc3\xa5 tv\xc3\xa6rs af tid, geografi og tragedier. Fra raceadskillelsen i Jim Crows Sydstats-Amerika til dr\xc3\xb8mmen om et frit New York; fra forestillingen om det fredelige middelklasse-forstadsliv til en malstr\xc3\xb8m af voldelig d\xc3\xb8d. Filmen portr\xc3\xa6tterer Ford familiens historie - Barbara Dunmore, William Ford Senior og deres tre b\xc3\xb8rn, hvis liv formes i skyggen af raceforskellenes afg\xc3\xb8rende betydning i USA. I april 1992 p\xc3\xa5 Long Island bliver familien Fords \xc3\xa6ldste barn, William Jr., en sort, 24-\xc3\xa5rig l\xc3\xa6rer, myrdet af Mark Reilly, en hvid 19-\xc3\xa5rig mekaniker. Selvom Ford ikke var bev\xc3\xa6bnet, blev han gjort til den hovedmist\xc3\xa6nkte i sin egen mordsag. Strong Island kredser p\xc3\xa5 sin egen dybtf\xc3\xb8lte og reflekterende m\xc3\xa5de om dette scenarie og om sp\xc3\xb8rgsm\xc3\xa5let om, hvad man kan g\xc3\xb8re, n\xc3\xa5r sorgen over et tab er s\xc3\xa5 ul\xc3\xb8seligt forbundet med historisk uretf\xc3\xa6rdighed og racisme. For hvordan forholder man sig til en tragedie, som indhylles i tavshed, som kan l\xc3\xa5se en familie fast i en imitation af livet og efterlade en hel nation med en falsk f\xc3\xb8lelse af retf\xc3\xa6rdighed?"